*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Φεβρουαρίου 1990

για την τροποποίηση της απόφασης 88/140/ΕΟΚ σχετικά με το πολυετές πρόγραμμα προσανατολισμού του αλιευτικού στόλου (1987-1991) που υπέβαλε η Ιταλία στο πλαίσιο του κανονισμού (ΕΟΚ) αριθ. 4028/86

(Το κείμενο στην ιταλική γλώσσα είναι το μόνο αυθεντικό)

(90/104/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), και ιδίως το άρθρο 4 και το άρθρο 5 παράγραφος 2,

Εκτιμώντας:

τα αποτελέσματα των συνεδριάσεων με τις ιταλικές αρχές σχετικά με το στάδιο προόδου του πολυετούς προγράμματος προσανατολισμού, έτσι όπως ορίζεται από την απόφαση 88/140/ΕΟΚ της Επιτροπής (2)·

ότι συνεχίζεται η έλλειψη τακτικών πληροφοριών σχετικά με τη θέση υπό εκμετάλλευση νέων αλιευτικών σκαφών το 1987 και κατά το πρώτο εξάμηνο του 1988·

ότι η Ιταλία διαβίβασε στην Επιτροπή μια νέα βάση στατιστικών δεδομένων σχετικά με τον ιταλικό αλιευτικό στόλο·

ότι η διαδικασία προσαρμογής που έχει αρχίσει και τα μέτρα που πρέπει να τεθούν σε εφαρμογή από την Ιταλία για τον αποτελεσματικό έλεγχο του δυναμικού του ιταλικού αλιευτικού στόλου χρειάζονται ένα κάποιο χρονικό διάστημα·

ότι η Επιτροπή προτίθεται να παράσχει την υποστήριξή της στις προσπάθειες εξυγίανσης που καταβάλλει η Ιταλία, δεδομένου ότι τα διοικητικά ή κανονιστικά μέτρα που συνεπάγονται οι προσπάθειες αυτές αφήνουν να διαφανούν αποτελέσματα, τα οποία επιβεβαιώνουν μια διαρθρωτική εξέλιξη σύμφωνη προς τις κατευθυντήριες γραμμές και επιτρέπουν να επιτευχθούν πράγματι, μέχρι την προβλεπόμενη ημερομηνία, στις 31 Δεκεμβρίου 1991, οι στόχοι που καθορίζονται από την απόφαση 88/140/ΕΟΚ·

ότι, για την υπαγωγή στις παρεκκλίσεις από την αρχή του ασυμβίβαστου με την κοινή αγορά των κρατικών ενισχύσεων στον τομέα της αλιείας, η Επιτροπή θέσπισε τις κατευθυντήριες γραμμές για την εξέταση των εθνικών ενισχύσεων στον τομέα της αλιείας (3)·

ότι οι ιταλικές αρχές θέσπισαν το εθνικό σχέδιο αλιείας που αποκλείει τη χορήγηση κοινοτικής, εθνικής ή περιφερειακής ενίσχυσης στα σκάφη που ασκούν αλιεία με τράτες·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 88/140/ΕΟΚ τροποποιείται ως εξής:

1. Το άρθρο 3 παράγραφος 2 αντικαθίσταται από το ακόλουθο κείμενο:

«Η Επιτροπή, με βάση τις διαπιστώσεις που προκύπτουν από τις περιοδικές πληροφορίες που αναφέρονται στο άρθρο 2 ή, ελλείψει αυτών, μετά το πέρας μιας περιόδου ενός εξαμήνου, γνωστοποιεί στο κράτος μέλος, εφόσον είναι αναγκαίο, το γεγονός ότι δεν πληρούνται οι όροι, από τους οποίους εξαρτάται η έγκριση του προγράμματος.»

2. Το παράρτημα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 9 Φεβρουαρίου 1990.

Για την Επιτροπή

Manuel MARIN

Αντιπρόεδρος

(1) ΕΕ αριθ. L 376 της 31. 12. 1986, σ. 7.

(2) ΕΕ αριθ. L 67 της 12. 3. 1988, σ. 18.

(3) ΕΕ αριθ. C 313 της 8. 12. 1988, σ. 21.

ΠΑΡΑΡΤΗΜΑ

«ΠΑΡΑΡΤΗΜΑ

ΠΟΛΥΕΤΕΣ ΠΡΟΓΡΑΜΜΑ ΠΡΟΣΑΝΑΤΟΛΙΣΜΟΥ ΓΙΑ ΤΟΝ ΑΛΙΕΥΤΙΚΟ ΣΤΟΛΟ ΤΗΣ ΙΤΑΛΙΑΣ

(1987-1991)

Ι. ΓΕΝΙΚΑ ΣΤΟΙΧΕΙΑ

Το πρόγραμμα αφορά το σύνολο του αλιευτικού στόλου της Ιταλίας και καλύπτει ολόκληρη την επικράτεια αυτού του κράτους μέλους.

ΙΙ. ΣΤΟΧΟΙ

1. Το πρόγραμμα οφείλει να επιτύχει:

α) μείωση του συνόλου του εν ενεργεία στόλου σε επίπεδο 268 198 κόρων ολικής χωρητικότητας (κοχ) και 1 541 664 kW σύμφωνα με τις διατάξεις που περιλαμβάνονται στο σημείο ΙΙ.2·

β) μείωση και μετατροπή της αλιείας με τράτες στη Μεσόγειο·

γ) μείωση της προσπάθειας αλιείας αχιβάδων (ελασματοβραγχίων) μέσω της ελάττωσης της αλιευτικής ικανότητας των μηχανοκίνητων και χειροκίνητων δραγών·

δ) τον εκσυγχρονισμό των υπαρχόντων σκαφών, εφόσον αυτό δεν επιφέρει αύξηση της συνολικής αλιευτικής ικανότητας της κατηγορίας στην οποία ανήκει το εκσυγχρονισμένο σκάφος, με εξαίρεση τα σκάφη που αναφέρονται στο σημείο IV.2.

2. Η εξέλιξη του αλιευτικού στόλου, με εξαίρεση:

- τα βοηθητικά σκάφη που προορίζονται αποκλειστικά για την υδατοκαλλιέργεια,

κατά τη διάρκεια της περιόδου που καλύπτεται από το πρόγραμμα, θα πρέπει να γίνει εντός των ακόλουθων ορίων:

Χωρητικότητα

(σε κοχ)

1.2.3.4,6 // // // // // Κατηγορία σκαφών // Στόχος

του

προγράμματος

(Κανονισμός

(ΕΟΚ)

αριθ. 2908/83) // Κατάσταση την

1. 1. 1987

// Στόχοι που πρέπει να επιτευχθούν στις

1.2.3.4.5.6 // // // // 31. 12. 1989

// 31. 12. 1990

// 31. 12. 1991 // // // // // // // Στόλος Μεσογείου από τον οποίο: // 246 255 // 263 002 // // // 232 998 // - τοπικής παράκτιας αλιείας // // // // // // - πλησιέστερης παράκτιας αλιείας // // // // // // - μεσογειακής αλιείας ανοικτής θάλασσας // // // // // // - στόλος ανοικτής θάλασσας // // 6 000 // // // 7 200 // - αλιείας αχιβάδων // // // // // // Ωκεάνιος στόλος // 29 000 // 33 984 // // // 28 000 // // // // // // // Σύνολο Α

// 275 255 // 302 986 // 299 507 // 282 114 // 268 198 // // // // // // // Βοηθητικά σκάφη για την υδατοκαλλιέργεια // // // // // // // // // // // // Σύνολο Β

// // // // // // // // // // // Ισχύς κινητήρα

(σε kW)

1.2.3.4,6 // // // // // Κατηγορία σκαφών // Στόχος

του

προγράμματος

(Κανονισμός

(ΕΟΚ)

αριθ. 2908/83) // Κατάσταση την

1. 1. 1987

// Στόχοι που πρέπει να επιτευχθούν στις

1.2.3.4.5.6 // // // // 31. 12. 1989

// 31. 12. 1990

// 31. 12. 1991 // // // // // // // Στόλος Μεσογείου από τον οποίο: // 1 524 128 // 1 715 062 // // // 1 471 564 // - τοπικής παράκτιας αλιείας // // // // // // - πλησιέστερης παράκτιας αλιείας // // // // // // - μεσογειακής αλιείας ανοικτής θάλασσας // // // // // // - στόλος ανοικτής θάλασσας // // 23 000 // // // 26 100 // - αλιείας αχιβάδων // // // // // // Ωκεάνιος στόλος // 44 160 // 58 767 // // // 44 000 // // // // // // // Σύνολο Α

// 1 568 288 // 1 796 829 // 1 771 833 // 1 643 730 // 1 541 664 // // // // // // // Βοηθητικά σκάφη για την υδατοκαλιέργεια // // // // // // // // // // // // Σύνολο Β

// // // // // // // // // // // ΙΙΙ. ΠΡΟΒΛΕΠΟΜΕΝΕΣ ΕΝΕΡΓΕΙΕΣ

1.1. Ενώ οι στόχοι που αναφέρονται στο σημείο ΙΙ.2 ''Σύνολο Α " καθορίζουν μια μείωση της αλιευτικής ικανότητας ίση με τη διαφορά μεταξύ της κατάστασης που ισχύει την 1η Ιανουαρίου 1987 και του στόχου που πρέπει να επιτευχθεί στις 31 Δεκεμβρίου 1991, είναι επίσης αναγκαίο να ληφθεί υπόψη το υπόλοιπο της αλιευτικής ικανότητας που προκύπτει:

- από τα σχέδια ναυπήγησης αλιευτικών σκαφών που έχουν τύχει εθνικών ενισχύσεων στο πλαίσιο της δόσης 1987,

- από τις αιτήσεις κοινοτικής χρηματοδότησης για τη ναυπήγηση αλιευτικών σκαφών που εξετάζονται προς το παρόν από την Επιτροπή (1),

- από τις εισόδους και εξόδους του στόλου που πραγματοποιήθηκαν από την 1η Ιανουαρίου 1987 έως τις 30 Ιουνίου 1988 και δεν έχουν ληφθεί υπόψη στα προηγούμενα εδάφια, που όταν προστεθούν, δίνουν το γενικό υπόλοιπο της αλιευτικής ικανότητας που πρέπει να μειωθεί.

1.2. Οι προβλεπόμενες στο σημείο ΙΙΙ.1.1 μειώσεις θα πρέπει να πραγματοποιηθούν από τις ακόλουθες ενέργειες, που θα πρέπει να τεθούν σε εφαρμογή υπό την προϋπόθεση ότι η θέση σε λειτουργία των εν λόγω αλιευτικών ικανοτήτων θα πρέπει να επέλθει εντός των ορίων του προγράμματος και έχοντας υπόψη ότι οι προβλεπόμενες μειώσεις για καθεμία από τις ενέργειες θα μπορούν να ποικίλλουν, υπό τον όρο ότι τηρείται ο συνολικός όγκος μείωσης της αλιευτικής ικανότητας που ορίζεται στο σημείο ΙΙΙ.1.1:

- μια μείωση του συνόλου του στόλου με την ανανέωση των εν ενεργεία σκαφών που έχουν υποστεί ατύχημα, ναυάγιο ή άλλο συμβάν, κυρίως μέσω της απόσυρσης εν ενεργεία μονάδων που είναι άμεσα συνδεδεμένες με νεοναυπηγηθέντα σκάφη, σύμφωνα με τις κατευθυντήριες γραμμές και τους στόχους που καθορίζονται στο σημείο ΙΙ.2,

- η θέσπιση και η θέση σε εφαρμογή μέτρων για την προσαρμογή των αλιευτικών ικανοτήτων, όπως η χορήγηση της πριμοδότησης για την οριστική παύση, κυρίως για να αντισταθμιστούν οι αναγκαίες μειώσεις, οι οποίες δεν μπορούν να πραγματοποιηθούν από την προηγούμενη ενέργεια,

- άλλα μέτρα που επιτρέπουν την επίτευξη των ίδιων αποτελεσμάτων.

2. Θέσπιση και θέση σε εφαρμογή νομοθετικών ή/και διοικητικών μέτρων για τον αποτελεσματικό έλεγχο της αλιευτικής ικανότητας και των αλιευτικών δραστηριοτήτων με σκοπό την επίτευξη των στόχων του προγράμματος.

3. Καθιέρωση νηολογίου αλιευτικών σκαφών με σκοπό τον αποτελεσματικό έλεγχο της αλιευτικής ικανότητας, το οποίο θα πρέπει να ολοκληρωθεί πριν από τις 30 Σεπετεμβρίου 1989.

4. Απαγόρευση κάθε είδους χρηματοδοτικής παρέμβασης (κοινοτικής, εθνικής, περιφερειακής κ.ά.) για τα σκάφη που ασκούν αλιευτική δραστηριότητα με τράτες και με μηχανοκίνητες χειροκίνητες δράγες για την αλιεία αχιβάδων.

IV. ΠΑΡΑΤΗΡΗΣΕΙΣ

1. Ο συνολικός στόχος που αναφέρθηκε στο σημείο ΙΙ.1 στοιχείο α) μπορεί να αναθεωρηθεί μόνο βάσει συγκεκριμένων επιστημονικών εκτιμήσεων που επιτρέπουν τον προσδιορισμό θαλασσίων πόρων που δεν έχουν μέχρι σήμερα τύχει πλήρους εκμετάλλευσης.

Ωστόσο, θα επιτραπεί αύξηση της αλιευτικής ικανότητας του στόλου ανοικτής θάλασσας κατά 1 200 κοχ και 4 800 kW, υπό τον όρο:

- ότι η αλιευτική προσπάθεια καταβάλλεται σε συνάρτηση προς τους αλιευτικούς πόρους που μπορούν να τύχουν εκμετάλλευσης από το στόλο αυτό και αφορά γεννητικώς ενήλικα άτομα, και

- ότι τα στατιστικά στοιχεία που αναφέρονται στα αλιεύματα του στόλου αυτού διαβιβάζονται προηγουμένως στην Επιτροπή.

2. Όσον αφορά τα αλιευτικά σκάφη που αλιεύουν σε μια παράκτια ζώνη και που έχουν μήκος κατώτερο από 12 μέτρα μεταξύ καθέτων, μπορεί να ληφθεί υπόψη μια περιορισμένη αύξηση της χωρητικότητας (ανώτατο όριο 10 %) και της ισχύος του κινητήρα του σκάφους (ανώτατο όριο 6 %), για να βελτιωθεί η ασφάλεια, οι συνθήκες εργασίας και διατήρησης των αλιευμάτων στο σκάφος, εφόσον βέβαια είναι δεόντος αιτιολογημένη και εφόσον τηρούνται οι στόχοι της κατηγορίας στην οποία ανήκουν τα σκάφη αυτά, όπως αυτοί ορίζονται στο σημείο ΙΙ.2.Μια τέτοια αύξηση θα μπορούσε, ενδεχομένως, να επέλθει μόνο σε ισορροπία με τους πόρους, τους οποίους μπορούν να εκμεταλλευτούν τα σκάφη αυτά.

3. Οι στόχοι του προγράμματος θα πρέπει να επιτευχθούν τουλάχιστον κατά 10 % έως το τέλος του 1989, και τουλάχιστον κατά 60 % έως το τέλος του 1990.

4. Η Επιτροπή υπενθυμίζει ότι όλες οι ενισχύσεις που χορηγούνται από την Ιταλία στον τομέα της αλιείας, συμπεριλαμβανομένης και της ναυπήγησης για τα αλιευτικά πλοία, πρέπει να εντάσσονται στο πλαίσιο του παρόντος παραρτήματος.»

(1) Η απόσυρση των αιτήσεων χρηματοδότησης, που εξετάζονται προς το παρόν από την Επιτροπή, θα επιτρέψει την προσαρμογή του υπολοίπου της αλιευτικής ικανότητας.